Þetta námskeið kenndi mér að staldra við . Ég er ákveðin í að sækja aftur námskeið hjá Laufeyju og Dóru þær eru öflugir leiðbeinendur sem hafa mikið að gefa . Einstaklega vandað námskeið . Elín Sigrún Jónsdóttir lögfræðingur Þetta er frábært námskeið , bæði innihald og umgjörð öll . Kennsla og leiðsögn var til fyrirmyndar og áberandi hve mikla alúð kennarar lögðu í vinnu sína , utanumhald námskeiðsins og viðmót við þátttakendur . Greinilega reyndir kennarar á ferð . Snæfriður Þóra Egilson prófessor við HÍ Námskeiðið í mindfulness hefur verið í alla staði frábært . Ég hef öðlast þekkingu og tól til að ná meiri ró og tökum á erfiðum aðstæðum . Ég mun klárlega nýta mér þetta áfram . Sex vikna grunnnámskeið í núvitund . Námskeiðið er byggt á grunni MBSR ( Mindfulness Based Stress Reduction ) , námskeiði sem þróað var fyrir rúmlega 30 árum af Dr. Jon Kabat-Zinn við Háskólann í Massachusetts . Á námskeiðinu fléttast forn austræn viska og hugleiðslutækni saman við vestræna sálfræði . Niðurstöður rannsókna hafa ítrekað sýnt fram á gildi þess að iðka núvitund og er aðferðin nú viðurkennd af vestrænum vísindum . Núvitund ( mindfulness ) er öflug leið til að minnka streitu og auka vellíðan og meðvitund í daglegu lífi . Núvitund snýst um að lifa í augnablikinu , að taka eftir hvað er að gerast á meðan það er að gerast og velja meðvitað hvernig við bregðumst við reynslu okkar í stað þess að láta stjórnast af vanahegðun . Núvitund miðar að því að skoða leiðir hugans og efla sjálfsvitund og sjálfsvinsemd . Núvitund er fyrir alla þar sem hún eykur hæfni til að hlúa að sjálfum sér og lifa í sátt . Núvitund hefur reynst fólki vel við að draga úr streitu , kvíða , þunglyndi , svefnerfiðleikum , einbeitingarskorti og viðvarandi verkjum . Námskeiðið samanstendur af fræðslu , verklegum æfingum og heimaiðkun . Kennt er einu sinni í viku á miðvikudögum í 6 skipti kl. 18:10 - 20:30 . Auk þess laugardaginn 15. febrúar kl. 9:30 - 15:00 . Mörg stéttarfélög styrkja félagsmenn sína til þátttöku á námskeiðinu . Leiðbeinendur á námskeiðinu eru Dóra Axelsdóttir og Laufey Arnardóttir .